**Referat fra møde nr. 3 – 22.4.2021.**

Atter et zoom møde 19 til 21:30 blev søsat af formanden med optræden i cyberspace af følgende DN Køge bestyrelsesmedlemmer og -suppleanter: BM, KJ, SP, CRR, AV, HP, LM, IJ (ref.). Referatet noget forsinket på grund af referentens forårsforkølelse (-kuller?). Sorry.

1. Godkendelse af referat af sidste møde.

***REFERAT:*** Godkendt.

* 1. Opfølgning a) Dorthe Andersen Grønne arealer Ejby Medborgerforening. *IJ/SP* ….Og

b) Insektvenlige parcelhushaver *Status KJ* og KK’s folder ”Mere liv i din have” vedh. på Podio.

***REFERAT***: a) Efter SP/IJ henvendelserne har Dorthe Andersen kontaktet Niels Rolskov, men endnu ikke fået noget resultat. Hun arbejder videre bl.a. med sagen om kantzonen om hundelufterskoven.

b) KK (Køge Kommune, her ved Grøn Omstilling, Byg og Plan) udgav denne noget dilettantiske folder august 2020. Medarbejdere i KK Natur og Miljø kendte ikke til dens eksistens ultimo april 2021. Vi må fraråde store dele af planteartsvalgene, som er ikke-hjemmehørende arter. Det er jo netop fraværet af de hjemmehørende arter, der især har medvirket til det dramatiske fald i f.eks. biers diversitet. Prøv at checke Peder Størups utrolig flotte plakat over de danske bier! Honningbien er i øvrigt en konkurrent til mange af de vilde arter. En rigtig god og faglig velunderbygget inspiration til at opnå øget biodiversitet i en kommune kan man få fra **vedhæftede fil** fra Aalborg! Prøv at læse den og glæd jer over en rigtig grøn kommune.

*KJ* anmodedes om at kontakte Majken Sundahl i DN’s sekretariat mht ansøgning til Grønt Guld puljen. Det er vigtigt at fremme de hjemmehørende plantearter i en kommende folder/vejledning til husejerne. Jeg har tilladt mig at **vedhæfte yderligere to filer**, som jeg tidligere har tilsendt Niels Rolskov. Det vigtigste nu er at komme i gang med frøproduktion og -indkøb!

* 1. Jordarbejder Dalbyvej – status efter borgerhenvendelse Bjørn Bendorff. Opfølgning. *KJ*

***REFERAT***: *KJ* mener fortsat ikke at have opnået fuld aktindsigt. En brødebetynget medarbejder i KK, Troels Sommer, beklager det hændte. Deponiet er så stort, at det måske er ulovligt. *HP* mente, at der er tale om grov selvtægt, med lodsejeren som vinder. *KJ* henvender sig atter for at få sagsforløbet uddybet nærmere. *CRR* nævnte, at planlovens bestemmelser ikke giver de nødvendige instrumenter til at håndtere en sådan sag, særlig ikke lokalt. *KJ* vil kontakte Walter Brüsch, geolog i DN’s sekretariat, om en mulig national indsats.

* 1. Tur til Ringsbjerg - søndag d. 13. juni kl. 10 – evt. sommertur??

***REFERAT***: Der afholdes tur med Niemann 13/6 kl. 10 i det ny område. Deltagere bliver: *BM, RiS, Henrik Bringsøe, KJ, CRR*. Ønsker andre at deltage, så kontakt *BM*.

Ad ’sommertur’: Se under Ture 2021.

* 1. Præsteskoven – status *BM – 10 min*

***REFERAT***: *BM* meddelte, at Maria Stærke nu overvejer at søge om penge til urørt skov fra Tilskudspuljen til Vilde Kommuner (se også under eventuelt!). Pengene vil bl.a. blive brugt til Præsteskovens udlægning som urørt skov. Maria har indkaldt til møde på Rådhuset d. 4.5 hvor Marie Stærke, Niels Rolskov, Bjarne Svendsen, Camilla Nihøj og BM deltager, hvor sagen skal drøftes nærmere.

1.7 Store badedag, 22.august – *BM – 2 min’*

***REFERAT***: *BM* meddelte, at den atter er udsat, nu til 22/8. Intro til arrangementet forventes efter sommerferien.

1.8 Implementering af Stenrev i Køge bugt – Nyt møde 11. maj – *BM – 2 min*

***REFERAT***: Møde 11 maj kl. 19 ved Allan Scheller. *BM* vil invitere én politiker fra hvert parti til

 mødet.

1. Evt. udsigtsfredning ved Kimmerslev sø – dato for møde i Borup fastlægges

***REFERAT:*** *KJ* inviterer venligt os alle til en besigtigelse, med ankomst onsdag den 9. juni kl. 19 på adressen Kløvermarken 11, 4140 Borup. Vi vil så besigtige området og vurdere sagen.

1. Affaldsindsamlingen *Status LM/SP – 15 min*

***REFERAT:*** *LM* og *SP* skal have meget stor ros for deres indsats. Der var i alt 22 indsamlingssteder, og alt forløb perfekt. Særlig omtale er berettiget af *RiS’* kæmpearrangement med kaffebod og musik! Cigaretskod var fortsat et ’hit’. En lille kritik fik ETK, der var lidt længe om at indsamle affaldet; noget stod fra lørdag til tirsdag, bl.a. i Store Ladager ved busstoppestedet. Tages op på mødet 25 maj. Se nedenfor.

1. Ture i 2021- efter sommer - om COVID19 situation tillader det?!

***REFERAT:***

a) Henrik Bringsøe afholder paddecykeltur 8 maj. Den er arrangeret af Køge Bibliotek, og er allerede overtegnet.

b) Sommertur for bestyrelsen: Bådklubben Ege, Kystvejen 45, Strøby Egede, lørdag den 26. juni kl. 12 🡪. Tovholdere: *AV* og *HP*. *SP* har lovet at diske op med lækkerier a-la sidste år 😊

c) Naturens Dag 12 september i Ejby Mose. Tovholdere: *SP* og *IJ.*

Husk annoncering til Natur og Miljø inden 15 juni.

1. Registrering af biodiversitet på gammel tomt efter en brændt institution i Herfølge *IJ*

***REFERAT:*** *IJ* fik en henvendelse fra Niels Rolskov (NR) om tilstanden på grunden der efterlodes efter branden i den tidligere børneinstitution Uroksen. Efter besigtigelse af stedet skrev jeg til NR: På den gamle uroksegrund konstateredes bl.a. følgende arter: Stor nælde, ager-tidsel, kruset tidsel, vild kørvel, canadisk/sildig gyldenris, filtet burre, hindbær, gederams, hundegræs sp., draphavre, rejnfan, sødskærm, samt opvækst af træer og buske: Fuglekirsebær, mirabel, slåen og tjørn. Biodiversiteten er på plantesiden meget beskeden, hvilket også var at forvente efter historien på stedet. De omtalte arter er alle stauder, der kan fastholde grebet om området i årtier. Det bliver med andre od svært for en artsrig og blomsterrig vegetation a la overdrev at indvandre. Dette skyldes også, at arealet er lille, ligger i et parcelhuskvarter omgivet af konventionelt landbrug. Spredningskilder er mao få og langt væk. Som biolog må jeg pege på to veje at gå, baseret på en politisk beslutning: 1) Lade området fortsat ligge urørt og vente årtier på udviklingen; måske lave justeringer af de invasive arter. 2) foretage en drastisk rydning og starte forfra med en vildfrøblanding på afskrællet jord tilført sand. Begge muligheder er biologisk forsvarlige, men den første giver ikke gevinst med det samme. Tidsfaktoren og økonomien er de to springende punkter. Hvis jeg skulle bestemme, ville jeg foreslå at området blev udlagt som et indianerlandskab for børn, der fik frie tøjler til at boltre sig i området, og i øvrigt lod det passe sig selv. Der er jo en institution som nabo. Jeg ved ikke, om dette var en hjælp. Tidsfaktoren er ofte noget overset!

*IJ* har ikke hørt fra NR om sagen siden.

1. Blomsterrigere eng. Borup. Henvendelse fra borger *IJ*

***REFERAT:*** *IJ* skrev som svar på e-mail af 12 marts: Kære Niels Erik Petersen (NEP). Måden at få flere blomstrende planter på engen består i, udover tålmodighed, at tilrettelægge slåning rigtigt. Jeg vil anbefale en tidlig slåning <16 maj og en sen slåning >1 oktober. Vigtigt, at det afslåede fjernes efter at have ligget 3-4 dage på engen. Slåning sker bedst med le, og gerne i ca. 10 cm højde. Hvis man ønsker at speede processen meget op, kan man udvælge nogle felter/striber i engen, hver på fx 10 m2, hvor man med rive eller skuffejern blotlægger jorden, tilsår med vilde blomsters frø og derefter dækker af med et tyndt lag sand. Planterne skal i disse felter leve deres liv fuldt ud! Jeg henviser til Jørgen Dejgaard Jensen, Lammestrupvej 46, samt Henrik Jørgensen, ansat i DN's sekretariat.

NEP takkede og vil prøve lykken.

1. Kommunalvalg 2021
* Henvendelse fra Radikale vedr. input til prioriteringer for Verdensmål 14 – Livet i havet
* Curt Gyde fra Frivillig i miljøorganisationen Vedvarende Energi. D. april 29 *BM 5 min*
* Oplæg fra foreningen til hvordan vi kan forberede KV21. **Grønt håndtryk**
* Opdatering af folderen om Fremtidens natur i Køge. Status

***REFERAT:*** a) *KJ* og *BM* arbejder med dette. Kan kobles til DN’s intiativer om Øresund som hav-nationalpark samt ’Store Badedag’ materialet. Vigtigt at huske sammenhæng mellem udledninger fra land og havets tilstand. b) *BM* vil gå en tur med Curt Gyde og drøfte nærmere. Hvor var de, da møllerne på havnemolerne blev opgivet? c) DN Køge kan passende tage afsæt i Køge Kommunes egen Naturstrategi og dennes meget beskedne fremdrift. Endvidere kan vi fokusere på Naturrådets funktion og de spildte muligheders parade hér. Vi skal dog altid være konstruktive, så gode eksempler på indsats bør fremhæves, som demonstration af løsninger og virkemidler. *CRR* gik meget ind for dette. d) Fremtidens Natur revideres. *BM* har sendt *IJ* en mail om DN’s arbejde med en ny naturstrategi, hvor hun og *KJ* deltager ifm efterårets REP møde. *IJ* vil gå på strandhugst i dette stof og kæde det sammen med de gode tanker i Køge Kommunes naturstrategi.

1. Deltagelse i Træskulpturfestival 7.6??

***REFERAT:*** Opfordring fra Serina Knappmann, Køge Handel.En god idé at deltage. *DK, RiS* og *IJ* melder sig til en lørdag eftermiddag at stille op og fortælle om naturens fortræffeligheder, ikke mindst træernes betydning. Referenten foreslår, at *RiS* bliver tovholder på vor indsats. *AV* nævnte, at han kunne donere træer til et sådant arrangement. Bravo! Konkret pegede *HP* og *AV* på et 5-7 ha stort areal ved Præsteskoven.

1. Møde med ETK – 25.maj kl. 15.30- 17.00
* etablering af blomsterenge rundt om i kommunen
* Opvækst på Søndre strand – beboer henvendelse – skal/bør det fjernes?
* Måske KJ’s tilbud til haveejere kunne promoveres gennem ETK??
* Andre forslag til emner er velkomne.

***REFERAT:*** a) Vi vil rose ETK for deres hidtidige indsats, og støtter en fortsat etablering. Mht. vejkantslåning har eksperimentet på Kirkebjergvej ved Store Ladager ikke givet sig udslag pga. det meget kolde forår, men det ser dog lovende ud. Fjernelse af afslået plantemateriale savnes! b) Opvækst af træer på en strandeng er ikke normalt, så forekomsten understreger den forferskning, der er sket. Mao. de kanaler, der skulle sikre vandudskiftning havværts er enten ikke eksisterende eller ikke fungerende. Vore orkideer lider også under den høje vandstand. c) God idé, men først efter det er klart, hvad der promoveres og vi kan tilslutte os det. d) andre emner: Produktion af vildfrøblandinger. Brug gerne DN’s artsvalg eller mine forslag. Det forekommer som om der er en stor flaskehals hér.

1. ISOBRO projekt – blomsterengsområde etableres af elever på Ellemarksskolen. *Orientering CRR* 15 min

***REFERAT:*** *CRR* siger intet nyt. *CRR* forslår at forvaltningen medinddrager eventen som en del af konkurrencen ”DK´s vildeste kommune. *CRR* tager kontakt til Kåre Schultz.

1. Råstofudgravning i Køge bugt - Juelsgrund. Køge kommune bakker op om DNs høringssvar. ***REFERAT:*** Godt gået! Vi er tilfredse.
2. Konkurrence. Danmarks vildeste kommune – hvordan kan vi hjælpe forvaltningen?

***REFERAT:***

1. Optimering af levevilkår for markfirbenet på Glentehøj, vort biodiversitetsambassdør-dyr på sit eneste levested i Køge Kommune. Stevns kommune, som er nabo til os, har søsat en stor markfirbenkampagne, som vi passende kan slutte os til.
2. Sætte produktion af vildfrøblandinger i system, så alle kan få disse til en rimelig pris. Artsvalget kan læne sig op ad f.eks. mine lister.
3. *HP* fremhæver indsatsen over for transportcentret, hvor der er mange grønne områder og stor velvilje.
4. Bebyggelse vest for stationen i Borup – henvendelse fra Bent Bramsnæs. Status *KJ*

***REFERAT:*** *KJ* roste *BM* for sit fine svar til Erling Fundal, der uden grund beklikkede *KJ’s* adkomst til at gå ind i denne sag, og i en meget ubehagelig tone. DN Køge er helt bag *KJ* i denne sag.

1. Valore mose. Borgerhenvendelse igen - igen. Jan Vendelboe. *BM 2 min*

***REFERAT:*** Sørgeligt, ar denne sag optræder igen. Årsagen er en emsig lodsejer ved navn Annette Jensen, Valorevej 54a. Adgangsforholdene inden for fredningsgrænsen er de, der gælder for færdsel i det åbne land efter Naturbeskyttelsesloven. Dette fremgår af Overfredningsnævnets afgørelse. Kommunen er i gang med sagen, og har sat en helt nyansat på opgaven. Der er desuden sået majs på matrikel 12 (se kort), hvilket ikke er tilladt. **Fil vedhæftet med OFN kendelsen**.

1. Naturens dag – *SP og IJ.*

***REFERAT:*** Dato er søndag 12 september, og vi regner med et todelt arrangement: *SP* står for den udendørs del, mens *IJ* holder spørgetime i spejderhytten: ’Fup og fakta i klimadebatten’

1. Brian Jacobsen – ny frivillig.

***REFERAT***: Deltog ikke mod forventning.

1. Eventuelt.

***REFERAT***:

1. *HP* ikke nåede at sige, at han havde bedt Henrik Bringsøe om at se efter springfrø-æg i det forholdsvis nye vandhul, vi fik gravet for 3 år siden. Han kunne give den glædelige oplysning, at der var 16 flotte ægklumper, så nu yngler denne bilag 4 art talrigt her (strengt beskyttet) ligesom landbiotopen også er beskyttet. Dvs. at kommunen vil have meget svært ved at bebygge eller lave andre ulykker på fællesjorden, ligesom vandhullet er beskyttet efter Naturbeskyttelseslovens § 3 - det var også vores mening med projektet. Henrik var i området i går, og han så også talrige lille vandsalamander samt grøn frø.
2. *AV* har nu fået administratorbeføjelse til vor FB side.

Møde slut kl. ca. 21:30.